

**รายงานการประเมินตนเอง
SELF ASSESSMENT REPORT : SAR**

**๒๕๖๒**

**ประจำปีการศึกษา**

**โรงเรียนสลกบาตรวิทยา
ตำบลสลกบาตร อำเภอขาณุวรลักษบุรี จังหวัดกำแพงเพชร
สำนักงานเขตพื้นที่การศึกษามัธยมศึกษา เขต ๔๑**

**คำนำ**

การปฏิรูปการศึกษาในทศวรรษที่สอง (พ.ศ. ๒๕๕๒-๒๕๖๑) ได้ให้ความสำคัญการนำผลการประเมินคุณภาพการศึกษาของหน่วยงานต้นสังกัด และสถานศึกษาไปใช้ในการพัฒนาคุณภาพและมาตรฐานการศึกษา ตามเจตนารมณ์ของพระราชบัญญัติการศึกษาแห่งชาติ พ.ศ. ๒๕๔๒ แก้ไขเพิ่มเติม (ฉบับที่ ๒) พ.ศ.๒๕๔๕ และกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. ๒๕๖๑ โดยกำหนดให้สถานศึกษาดำเนินการ ๑) จัดระบบการประกันคุณภาพภายในอบตามกฎกระทรวง ฯ และให้ถือเป็นส่วนหนึ่งของการบริหารการศึกษา เน้นความต่อเนื่อง ๒) จัดทำรายงานประจำปีของสถานศึกษา โดยต้นสังกัด ๓) เผยแพร่ผลการติดตาม และผลการปฏิบัติงานที่ดีของสถานศึกษาต่อสาธารณชน ๔) นำผลการประเมินไปสู่การพัฒนาคุณภาพและมาตรฐานการศึกษา ตลอดทั้งเพื่อรองรับการประเมินคุณภาพภายนอก

 ดังนั้น โรงเรียนสลกบาตรวิทยา ได้ดำเนินการตามหลักการของกฎหมายที่เกี่ยวข้องทุกปีการศึกษาและได้จัดทำรายงานการประเมินตนเองของสถานศึกษา โดยใช้ข้อมูลจากการประเมินตนเอง ตามมาตรฐานการศึกษาของสถานศึกษา ในปีการศึกษา ๒๕๖๒ เสนอต่อเขตพื้นที่ และผู้ที่เกี่ยวข้อง วัตถุประสงค์ เพื่อเป็นฐานข้อมูล สำหรับสถานศึกษานำไปจัดทำแผนปฏิบัติการในปีต่อไป และเป็นฐานข้อมูลสำหรับเขตพื้นที่นำไปใช้ประโยชน์ รายงานหน่วยงานต้นสังกัดและติดตาม ตรวจสอบและประเมินคุณภาพภายใน โดยเขตพื้นที่ และเป็นฐานข้อมูลสำหรับใช้รับการประเมินคุณภาพภายนอกจากสำนักงานรับรองมาตรฐานและประเมินคุณภาพการศึกษา(องค์การมหาชน) ตามลำดับต่อไป

 ขอขอบคุณคณะกรรมการสถานศึกษา และคณะครูทุกท่านไว้ ณ โอกาสนี้ที่ให้ความร่วมมือในการจัดทำรายงานครั้งนี้ เป็นไปด้วยความเรียบร้อยดี

 (นางสาวณภาวดี วันนู)

 ผู้อำนวยการโรงเรียนสลกบาตรวิทยา

**ความเห็นชอบของคณะกรรมการสถานศึกษา**

 การพัฒนาคุณภาพการศึกษาประจำปีการศึกษา ๒๕๖๒ สถานศึกษามีภาระหน้าที่จะต้องดำเนิน

การตามพระราชบัญญัติการศึกษาแห่งชาติ พ.ศ. ๒๕๔๒ ที่กำหนดไว้ชัดเจนในมาตรา ๔๘ ให้สถานศึกษา

มีการจัดทำรายงานพัฒนาคุณภาพเสนอต่อหน่วยงานต้นสังกัดเป็นประจำทุกปี

ดังนั้นโรงเรียนสลกบาตรวิทยา จึงได้ดำเนินการประชุมหารือคณะกรรมการสถานศึกษาและ

คณะครู ตลอดได้แนวปฏิบัติ พร้อมทั้งได้ดำเนินการรวบรวมข้อมูล ผลงาน ซึ่งทางโรงเรียนได้ดำเนินกิจกรรม ตามสาระการเรียนรู้ ตลอดจนผลสัมฤทธิ์ทางการเรียนของนักเรียนทุกชั้นในรอบปีการศึกษา

การจัดทำรายงานประจำปีของสถานศึกษา ประจำปีการศึกษา ๒๕๖๒ คณะกรรมการสถานศึกษา

ได้ให้ความเห็นชอบและผ่านความเห็นชอบของคณะกรรมการสถานศึกษาเป็นที่เรียบร้อยแล้ว

 (นางสิริมนต์ สุขวัฒน์)

 ประธานคณะกรรมการสถานศึกษาขั้นพื้นฐาน

 โรงเรียนสลกบาตรวิทยา

**สารบัญ**

**ส่วนที่ หน้า**

 **•** คำนำ

 • ความเห็นชอบของคณะกรรมการสถานศึกษา

 • สารบัญ

1. **ข้อมูลทั่วไปของสถานศึกษา ๑**

 • ข้อมูลทั่วไป ๑

• ข้อมูลครูและบุคลากร

 **๒ ผลการประเมินตามมาตรฐานการศึกษาของสถานศึกษา**

• บทสรุปของผู้บริหารสถานศึกษา ๒

 • มาตรฐานที่ ๑ คุณภาพของผู้เรียน ๕

 • มาตรฐานที่ ๒ กระบวนการบริหารและการจัดการของผู้บริหารสถานศึกษา ๘

 • มาตรฐานที่ ๓ กระบวนการจัดการเรียนการสอนที่เน้นผู้เรียนเป็นสำคัญ ๑๐

 • ผลการประเมินภาพรวม ๑๓

 **๓ สรุปผลการดำเนินงานมาตรฐานการศึกษา** ๑๖

**ข้อมูลทั่วไปของสถานศึกษา**

โรงเรียนสลกบาตรวิทยาที่อยู่1449 หมู่ที่ 1 ตำบลสลกบาตร อำเภอขาณุวรลักษบุรี

จังหวัดกำแพงเพชร รหัสไปรษณีย์ 62140โทรศัพท์ 055-772029 โทรสาร 055-772427 Website : <http://salokbat.co.th>

 จัดชั้นเรียนตั้งแต่ชั้น มัธยมศึกษาปีที่ 1 ถึง ชั้นมัธยมศึกษาปีที่ 6 จำนวนผู้เรียนจำแนกตามระดับชั้น ดังนี้

|  |  |  |  |  |
| --- | --- | --- | --- | --- |
| **ระดับชั้นที่เปิดสอน** | **จำนวนห้องเรียน** | **จำนวน****ผู้เรียนปกติ (คน)** | **จำนวนผู้เรียน****ที่มีควาต้องการพิเศษ (คน)** | **รวม** |
| **ชาย** | **หญิง** | **ชาย** | **หญิง** |
| มัธยมศึกษาปีที่ 1 | 4 | 69 | 73 | - | - | 142 |
| มัธยมศึกษาปีที่ 2 | 5 | 120 | 69 | - | 1 | 190 |
| มัธยมศึกษาปีที่ 3 | 4 | 80 | 82 | - | - | 162 |
| มัธยมศึกษาปีที่ 4 | 3 | 41 | 51 | - | - | 92 |
| มัธยมศึกษาปีที่ 5 | 3 | 37 | 57 | - | - | 94 |
| มัธยมศึกษาปีที่ 6 | 3 | 32 | 45 | 2 | - | 79 |
| **รวม** | 22 | 379 | 377 | 2 | 1 | 759 |
| **รวมทั้งสิ้น** | 22 | 379 | 377 | 2 | 1 | 759 |

**ข้อมูลบุคลากร**

ผู้บริหารสถานศึกษา จำนวน 1 คน
 ครูมัธยมศึกษา จำนวน 43 คน
 บุคลากรสายสนับสนุน จำนวน 5 คน
 อัตราส่วนของจำนวนผู้เรียน : ครู เท่ากับ 17 : 1
 อัตราส่วนของจำนวนผู้เรียน : ห้อง เท่ากับ ๓4.50 : 1
 ภาระงานสอนของครู โดยเฉลี่ยชั่วโมง : สัปดาห์ เท่ากับ 17 : สัปดาห์

**บทสรุปของผู้บริหารสถานศึกษา**

ในปีการศึกษา 2562 โรงเรียนสลกบาตรวิทยามีกระบวนการดำเนินงานการประเมินคุณภาพภายในโดยได้มีคำสั่งแต่งตั้งคณะกรรมการประเมินคุณภาพการศึกษาและมีการกำหนดค่าเป้าหมายในแต่ละมาตรฐานอย่างชัดเจนมีเครื่องมือที่ใช้ในการเก็บรวบรวมข้อมูลที่หลากหลายอาทิ แบบทดสอบ แบบสังเกต แบบสัมภาษณ์ แบบสอบถาม เกณฑ์การวัดและประเมินผล เป็นทั้งเชิงปริมาณและคุณภาพจากผลการประเมินตนเองในภาพรวมอยู่ในระดับดีเลิศ มีผลการดำเนินงานดังต่อไปนี้

|  |  |
| --- | --- |
| **ด้าน** | **ระดับคุณภาพ** |
| 1 | คุณภาพของผู้เรียน | ดีเลิศ |
| 2 | กระบวนการบริหารและการจัดการ | ดีเลิศ |
| 3 | กระบวนการจัดการเรียนการสอนี่เน้นผู้เรียนเป็นสำคัญ | ดีเลิศ |

 มาตรฐานที่ 1 โรงเรียนตั้งค่าเป้าหมายไว้ในระดับดีเลิศ ผลการประเมินภายในได้บรรลุตาม ค่าเป้าหมายที่กำหนดไว้ทั้ง 10 ประเด็นพิจารณา ทั้งนี้เนื่องจากโรงเรียนมีการวิเคราะห์ผลสัมฤทธิ์ทางการเรียนและได้ กำหนดเป็นเป้าหมายทางการเรียนโดยใช้ข้อมูลฐาน 3 ปีย้อนหลังเป็นเป้าหมายคุณภาพนักเรียนให้พัฒนาสูงขึ้น จัดกิจกรรมการเรียนการสอนเน้นการปฏิบัติ เน้นทักษะในการอ่าน การเขียน และการคิดคำนวณ ส่งเสริมผู้เรียนให้พัฒนาเต็มศักยภาพ จัดแหล่งเรียนรู้ภายในให้เหมาะสม มีสื่อด้านเทคโนโลยีที่ทันสมัย จัดกิจกรรมให้ผู้เรียนมี สุขภาพกาย สุขภาพจิตดี มีความกล้าแสดงออก และสามารถอยู่ร่วมกับผู้อื่นอย่างมีความสุข เน้นทักษะการทำงานร่วมกัน เช่น กิจกรรมส่งเสริมความเป็นเลิศวิชาการ กิจกรรมชุมนุมคณิตคิดสร้างสรรค์ กิจกรรมกีฬาสีภายใน ทำให้นักเรียนมีทักษะในการอ่าน การเขียน การสื่อสาร และการคิดคำนวณเป็นไปตามเกณฑ์ที่โรงเรียนกำหนดร้อยละ 60 นักเรียนมีความสามารถในการคิดจำแนก แยกแยะ ใคร่ครวญไตร่ตรอง พิจารณาอย่างรอบคอบโดยใช้เหตุผลประกอบการตัดสินใจ มีการอภิปรายแลกเปลี่ยนความคิดเห็น และแก้ปัญหาอย่างมีเหตุผล มีความสามารถในการรวบรวมความรู้ได้ด้วยตนเองและการทำงานเป็นทีม เชื่อมโยงองค์ความรู้ และประสบการณ์มาใช้ในการสร้างสรรค์สิ่งใหม่ ๆ จากการเรียนรู้ เช่น กิจกรรมฝึกทักษะงานเสริมสร้างงานอาชีพและการแข่งขันโครงงานอาชีพ กิจกรรมเปิดโลกวิชาการ นักเรียนมีความภูมิใจในท้องถิ่น เห็นคุณค่าของความเป็นไทย มีส่วนร่วมในการอนุรักษ์วัฒนธรรมประเพณีไทยรวมทั้งภูมิปัญญาไทยเข้าร่วมกิจกรรมที่โรงเรียนจัดขึ้น เช่น กิจกรรมส่งเสริมวันสำคัญ คิดเป็นร้อยละ 95.60 นักเรียนมีคุณลักษณะอันพึงประสงค์ตามเกณฑ์ที่สถานศึกษากำหนด ร้อยละ 100 กิจกรรมที่ช่วยส่งเสริมให้นักเรียนมีความสามารถในการใช้เทคโนโลยีสารสนเทศและการสื่อสารเพื่อพัฒนาตนเอง และสังคมในด้าน การเรียนรู้ การสื่อสาร การทำงาน อย่างสร้างสรรค์ มีความรู้ความเข้าใจ ทักษะ กระบวนการต่าง ๆ รวมทั้งมีความก้าวหน้าในผลการทดสอบระดับชาติ หรือผลการทดสอบอื่น ๆ มีความรู้ ทักษะพื้นฐานในการจัดการ เจตคติที่ดีพร้อมที่จะศึกษาต่อในระดับชั้นที่สูงขึ้น การทำงานหรืองานอาชีพมีพฤติกรรมเป็นผู้ที่มีคุณธรรม จริยธรรม เคารพในกฎกติกา มีค่านิยมและจิตสำนึกตามที่สถานศึกษากำหนดโดยไม่ขัดกับกฎหมายและวัฒนธรรมอันดีของสังคมมีความภูมิใจในท้องถิ่น เห็นคุณค่าของความเป็นไทย มีส่วนร่วมในการอนุรักษ์วัฒนธรรมประเพณีไทยรวมทั้งภูมิปัญญา ผู้เรียนยอมรับการอยู่ร่วมกันบนความแตกต่างระหว่างบุคคลในด้าน เพศ วัย เชื้อชาติ ศาสนา ภาษาวัฒนธรรม ประเพณี มีการรักษาสุขภาพกาย สุขภาพจิต อารมณ์ และสังคม แสดงออกอย่างเหมาะสมในแต่ละช่วงวัยสามารถอยู่ร่วมกับคนอื่นอย่างมีความสุข เข้าใจผู้อื่น ไม่มีความขัดแย้งกับผู้อื่น เช่น กิจกรรมพัฒนาการเรียนการสอน 8 กลุ่มสาระ กิจกรรมลดเวลาเรียนเพิ่มเวลารู้

 มาตรฐานที่ 2 ด้านกระบวนการบริหารและการจัดการ อยู่ในระดับดีเลิศ เป็นไปตามค่าเป้าหมายที่วางไว้ทั้ง 6 ประเด็นพิจารณา ทั้งนี้เนื่องจากโรงเรียนสลกบาตรวิทยาได้ดำเนินการวิเคราะห์สภาพปัญหา ผลการจัดการศึกษาที่ผ่านมา โดยใช้ข้อมูลฐานในการกำหนดเป้าหมายวิสัยทัศน์และพันธกิจอย่างชัดเจน ในการดำเนินการพัฒนาวิชาการที่เน้นคุณภาพผู้เรียนรอบด้าน ตามหลักสูตรสถานศึกษาทุกกลุ่มเป้าหมาย ประกาศใช้มาตรฐานการศึกษาและค่าเป้าหมายเพื่อการประกันคุณภาพภายในสถานศึกษา จัดทำแผนพัฒนาคุณภาพการจัดการศึกษา 4 ปี และแผนพัฒนาปฎิบัติราชการประจำปี ดำเนินงานพัฒนาครูและบุคลากรให้มีความเชี่ยวชาญ ทางด้านวิชาชีพ ตามความต้องการของครูและสถานศึกษา จัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ และจัดระบบเทคโนโลยีสารสนเทศ เพื่อสนับสนุนการบริหารจัดการและการเรียนรู้ที่เหมาะสมกับสภาพของโรงเรียนสลกบาตรวิทยา โดยประเมินภาพความสำเร็จดังนี้ โรงเรียนมีเป้าหมายวิสัยทัศน์และพันธกิจที่โรงเรียนกำหนดชัดเจน สอดคล้องกับบริบทของโรงเรียน ความต้องการของชุมชน ท้องถิ่น วัตถุประสงค์ของแผนการศึกษาแห่งชาติ นโยบายของรัฐบาลและของต้นสังกัด รวมทั้งทันต่อการเปลี่ยนแปลงของสังคมมีระบบการบริหารจัดการคุณภาพอย่างเป็นระบบ วางแผนพัฒนาคุณภาพการจัดการศึกษาโดยนำแผนไปปฏิบัติ ติดตาม ตรวจสอบ ประเมินผล และปรับปรุง พัฒนางานอย่างต่อเนื่อง มีการบริหารอัตรากำลัง ทรัพยากรทางการศึกษา และระบบดูแลช่วยเหลือนักเรียน มีการนิเทศภายใน นำข้อมูลมาใช้ในการพัฒนาบุคลากร และผู้เกี่ยวข้องทุกฝ่ายมีส่วนในการวางแผน ปรับปรุง พัฒนาและร่วมกันรับผิดชอบต่อการจัดการศึกษามีการบริหารจัดการเกี่ยวกับงานวิชาการ พัฒนาหลักสูตร กิจกรรมเสริมหลักสูตรที่เน้นคุณภาพผู้เรียนรอบด้าน เชื่อมโยงวิถีชีวิตจริงและครอบคลุมทุกกลุ่มเป้าหมาย รวมถึงการจัดการเรียนการสอนของกลุ่มที่เรียนแบบควบรวมและกลุ่มเรียนร่วมด้วย มีการส่งเสริมสนับสนุนพัฒนาครูและบุคลากรตรงตามความต้องการและจัดให้มีชุมชนการเรียนรู้ทางวิชาชีพ มาใช้ในการพัฒนางานและการเรียนรู้ของผู้เรียนจัดสภาพแวดล้อมทางกายภาพ ภายในและภายนอกห้องเรียน และสภาพแวดล้อมทางสังคมที่เอื้อต่อการจัดการเรียนรู้ของผู้เรียนอย่างมีคุณภาพ มีความปลอดภัยจัดระบบเทคโนโลยีสารสนเทศ สนับสนุนการบริหารจัดการ และการจัดการเรียนรู้ที่เหมาะสมกับสภาพของโรงเรียน จัดหา พัฒนาและบริการด้านเทคโนโลยี สารสนเทศ จัดให้มีห้องปฏิบัติการคอมพิวเตอร์เพื่อใช้ในการบริหารจัดการและการจัดการเรียนรู้อย่างเหมาะสม

 มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญอยู่ในระดับดีเลิศทั้งนี้เนื่องจากโรงเรียนได้ดำเนินงาน/โครงการ/กิจกรรม อย่างหลากหลาย เช่นกิจกรรมผลิตสื่อและนวัตกรรมทางการศึกษา กิจกรรมภายในสถานศึกษา กิจกรรมพัฒนาครูสู่มืออาชีพ แบบ PLC กิจกรรมพัฒนาแผนการจัดการเรียนรู้สู่ครูอาชีพ ส่งเสริมให้ครูรู้จักผู้เรียนเป็นรายบุคคล จัดการเรียน

การสอนเน้นการปฏิบัติ (Active learning) ให้ผู้เรียนผ่านกระบวนการคิด ปฏิบัติจริงให้นักเรียนมีส่วนร่วม เช่น จัดการเรียนรู้ด้วยโครงงาน เพื่อนำไปสู่การเรียนรู้ที่ลึกซึ้งและคงทน ตามมาตรฐานและตัวชี้วัดของหลักสูตรสถานศึกษาเทียบเคียงมาตรฐานสากล ดำเนินการตรวจสอบและประเมินผู้เรียนอย่างเป็นระบบ และนำผลมาพัฒนาผู้เรียน รวมทั้งร่วมกันแลกเปลี่ยนเรียนรู้ และนำผลที่ได้มาปรับปรุงการจัดการเรียนรู้ ครูมีแผนการจัดการเรียนรู้ที่สามารถนำไปใช้จัดกิจกรรมได้จริง มีการบริหารจัดการชั้นเรียนเชิงบวกเน้นการมีปฏิสัมพันธ์ ระหว่างเด็กกับครู ครูกับเด็ก เด็กกับเด็ก เด็กรักการเรียนรู้ และสามารถอยู่ร่วมกันได้อย่างมีความสุข ครูร่วมแลกเปลี่ยนเรียนรู้และนำข้อมูลมาร่วมพัฒนาปรับปรุงการจัดการเรียนรู้และสอนตามแผน ครูผลิตนวัตกรรม แผนการจัดการเรียนรู้ ครูมีการมอบหมายหน้าที่ให้นักเรียนจัดป้ายนิเทศ และบรรยากาศตามสถานที่ต่าง ๆทั้งภายในห้องเรียนและนอกห้องเรียนครูทุกคนทำงานวิจัยในชั้นเรียน ภาคเรียนละ 1 เรื่อง ครูใช้สื่อ เทคโนโลยีสารสนเทศ และแหล่งเรียนรู้ รวมทั้งนำภูมิปัญญาท้องถิ่นมาใช้ในการจัดการเรียนรู้ นักเรียนได้แสวงหาความรู้ด้วยตนเองจากสื่อที่หลากหลาย ครูได้ศึกษาและวิเคราะห์โครงสร้างและรูปแบบข้อสอบ O-NET (Test Blueprint) เพื่อนำไปใช้ในการออกแบบการจัดการเรียนรู้และสร้างเครื่องมือวัดและประเมินผลในชั้นเรียน และประเมินผู้เรียนอย่างมีขั้นตอน ใช้เครื่องมือ วิธีการวัดและประเมินผลที่เหมาะสม พร้อมทั้งนำผลไปใช้พัฒนาการเรียนรู้ของผู้เรียน ครูผู้สอนร่วมกันแลกเปลี่ยนความรู้และประสบการณ์ (PLC) เป็นชุมชนแห่งการเรียนรู้ทางวิชาชีพ และนำไปปรับปรุง /พัฒนาการจัดการเรียนรู้

**ผลการประเมินตามมาตรฐานการศึกษาของสถานศึกษา ระดับการศึกษาขั้นพื้นฐาน**

**มาตรฐานที่ 1 คุณภาพผู้เรียน**

**1. ระดับคุณภาพ** **ดีเลิศ**

**2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์ ที่สนับสนุนผลการ**

 **ประเมินตนเอง**

 2.1 **วิธีการพัฒนา/ผลที่เกิดจากการพัฒนา**

สถานศึกษาได้ดำเนินการพัฒนาผู้เรียนในการส่งเสริมให้ผู้เรียนมีผลสัมฤทธิ์ทางวิชาการ โดยมีการพัฒนาหลักสูตรสถานศึกษา หลักสูตรรายกลุ่มสาระ มีการนำหลักสูตรเข้าสู่การจัดการเรียนการสอนในห้องเรียน จัดทำแผนพัฒนาคุณภาพการศึกษา เพื่อผู้เรียนทุกปี โดยมีกิจกรรมและโครงการที่ส่งเสริมผู้เรียน ด้วยวิธีการที่หลากหลายทั้งในชั้นเรียน และนอกชั้นเรียน รวมไปถึงมีวิทยากรภายนอกและสื่อการสอนที่พร้อมสำหรับการส่งเสริมผู้เรียนทุกระดับชั้น ด้วยวิธีการที่เหมาะสมกับระดับชั้นและผู้เรียน ซึ่งจะมีการจัดทำรายงานผลการพัฒนาผู้เรียน การรายงานโครงการ/กิจกรรมตามแผนพัฒนาคุณภาพในทุก ๆ ปี อย่างเช่น กิจกรรมการพัฒนาหลักสูตรสถานศึกษา ที่จะเน้นให้ผู้เรียนได้เรียนด้วยการลงมือปฏิบัติจริง โครงการ

การยกระดับผลสัมฤทธิ์ทางการเรียน จะมีกิจกรรมที่ช่วยส่งเสริมผู้เรียน ทั้งด้านการอ่าน การสื่อสาร การคิดคำนวณ คิดวิเคราะห์ เช่น โครงการเปิดโลกวิชาการ กิจกรรมรักการอ่าน กิจกรรมอ่านออกเสียงร้อยแก้ว การอ่านทำนองเสนาะ การศึกษาค้นคว้าด้วยตนเองและส่งเสริมให้นักเรียนนำความรู้มาประยุกต์ใช้ กิจกรรมโครงงานทุกชั้นเรียน กิจกรรมคัดลายมือ กิจกรรมเข้าค่ายวิชาการ กิจกรรมห้องสมุด นอกจากนี้แล้วโรงเรียนเล็งเห็นความสำคัญของภาษาอังกฤษ จึงได้จัดตั้ง กิจกรรมการยกระดับผลสัมฤทธิ์ภาษาอังกฤษซึ่งจะมี กิจกรรมค่ายวิชาการภาษาอังกฤษ กิจกรรมวันสำคัญ เช่น วัน Christmas, valentine’s day นอกจากนี้โรงเรียนยังมีโครงการที่ฝึกให้ผู้เรียนได้เกิดทักษะการคิดวิเคราะห์ คิดวิจารณญาณ อภิปรายแลกเปลี่ยนความคิดเห็นและแก้ปัญหา เช่น โครงการส่งเสริมคุณลักษณะอันพึงประสงค์ของผู้เรียน ที่จะมีกิจกรรมส่งเสริมประชาธิปไตย เช่นการเลือกประธานนักเรียน จัดตั้งคณะกรรมการนักเรียน การทำความสะอาดเขตรับผิดชอบโดยมีคณะกรรมการนักเรียนตรวจเวรและรายงานหน้าเสาธง กิจกรรมหน้าเสาธง กิจกรรมน้องไหว้พี่ รวมไปถึงการจัดสภาพแวดล้อมและแหล่งเรียนรู้ที่จะส่งเสริมผู้เรียนทางด้านทักษะ กิจกรรมลดเวลาเรียน เพิ่มเวลารู้ มีกิจกรรม เช่น กิจกรรมค่ายคณิตศาสตร์ ค่ายภาษาอังกฤษ ค่ายดนตรีไทย ค่ายกีฬา กิจกรรมวันสำคัญทางศาสนา เช่น แห่เทียนพรรษา เวียนเทียน ทำบุญ กิจกรรมไหว้ครู วันแม่แห่งชาติ วันลอยกระทง กิจกรรมภาคเช้า ทักทาย/ไหว้กันทุกวัน โรงเรียนคุณธรรม ร่วมกิจกรรมแห่งานประจำปีศาลเจ้าพ่อจอมทอง เป็นต้น

นอกจากกิจกรรมตามแผนพัฒนาคุณภาพการศึกษาแล้ว โรงเรียนได้จัดกิจกรรมในห้องเรียนเพื่อพัฒนาผู้เรียน เช่น กิจกรรมส่งเสริมความรู้โดยบูรณาการทุกสาระการเรียนรู้ เช่น การสนทนาก่อนเริ่มเรียน ท่องอาขยาน ให้เขียนตามคำบอกของครูและฝึกเขียนคำในบทเรียนฝึกสะกดคำ ทั้งภาษาไทยและภาษาอังกฤษ การนำเสนอผลงานหน้าชั้นเรียน การอ่านคำพื้นฐาน แบบฝึกหัดคิดเลขเร็ว เกมคณิตศาสตร์ คณิตคิดในใจ เรียนบูรณาการทุกกลุ่มสาระ มีกิจกรรมการรายงาน การนำเสนอผลงาน เช่น การจัดป้ายนิเทศ การอภิปรายผล การทำบัตรอวยพรในวันสำคัญ เช่น วันแม่ การเขียนย่อความ การเขียนเรียงความ การเล่าข่าว สรุปผลและนำเสนอผลการทดลองวิทยาศาสตร์ทั้งเป็นกลุ่มและนำเสนอรายบุคคล โรงเรียนจัดทำโครงการระบบดูแลช่วยเหลือนักเรียน วิเคราะห์ผู้เรียนรายบุคคล นอกจากโครงการและกิจกรรมในห้องเรียนที่กล่าวมาแล้วข้างต้นนั้น โรงเรียนยังมีการจัดกิจกรรมที่ดำเนินการพัฒนาผู้เรียนในการส่งเสริมให้ผู้เรียน โดยเป็นกิจกรรมบูรณาการนอกห้องเรียน เช่น เสียงตามสายภาคกลางวัน บันทึกการอ่าน กิจกรรมการสอนซ่อมเสริมทั้งในและนอกเวลา กิจกรรมประหยัด กิจกรรมค่ายคณิตศาสตร์ นอกจากนี้แล้วโรงเรียนยังมีกิจกรรมด้านการแนะแนวและศึกษาต่อ โดยจัดกิจกรรมการแนะแนวนักเรียนตามความสนใจ ความถนัด เปิดโอกาสให้ผู้เรียนได้ศึกษาแหล่งเรียนรู้ภายนอกสถานศึกษา ได้ค้นคว้า สอบถามจากวิทยาท้องถิ่นในชุมชน และโรงเรียนยังจัดบรรยากาศส่งเสริมการเรียนรู้ด้วยการจัดแหล่งเรียนรู้ภายในโรงเรียน เช่น การใช้สื่อการสอนที่หลากหลาย ทั้งคอมพิวเตอร์ช่วยสอน สื่อการสอนจากอินเทอร์เน็ต มีห้องคอมพิวเตอร์ เพื่อสืบค้นข้อมูลจากอินเทอร์เน็ตโดย มีบริการไวไฟ ครอบคลุมทั้งโรงเรียน ส่งเสริมให้ผู้เรียนได้มีการนำเสนองานโดยใช้โปรแกรมคอมพิวเตอร์ มีเครื่องฉายภาพ การเรียนโดยใช้ DLTV รวมไปถึงการใช้กิจกรรมฝึกทักษะอาชีพ ด้วยการนำเศรษฐกิจพอเพียงมาฝึกนักเรียน เช่น ปลูกผัก เลี้ยงสัตว์ ตลอดจนมีการส่งเสริมกิจกรรมที่เพิ่มศักยภาพของผู้เรียนอีก เช่น กิจกรรมลูกเสือ ชุมนุมผู้บำเพ็ญประโยชน์ ปลูกต้นไม้ ดูแลต้นไม้ในโรงเรียนรักษาความสะอาด การเข้าแถวเคารพธงชาติ กิจกรรมสวดมนต์สุดสัปดาห์ กิจกรรมอนุรักษ์ดนตรีไทย การแข่งขันศิลปหัตถกรรมนักเรียน จากกิจกรรมที่โรงเรียนดำเนินการพัฒนาส่งเสริมให้ผู้เรียนมีผลสัมฤทธิ์ทางวิชาการของผู้เรียนแล้วนั้น เพื่อให้ผู้เรียนมีการพัฒนาผลสัมฤทธิ์ทางวิชาการของผู้เรียนมากขึ้นและเพื่อที่ผู้เรียนจะได้มีความพร้อมและมีพื้นฐานในการเรียนในระดับต่อไป

 **2. 2 ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง**

ประเด็นภาพความสำเร็จด้านคุณภาพผู้เรียนที่สนับสนุนผลการประเมินตนเอง ได้แก่

1)โครงการพัฒนาผลสัมฤทธิ์ทางวิชาการของผู้เรียน กิจกรรมส่งเสริมความเป็นเลิศทางวิชาการ กิจกรรมพัฒนาการเรียนการสอน 8 กลุ่มสาระการเรียนรู้ กิจกรรมค่ายคณิตศาสตร์ กิจกรรมเสริมทักษะวิทยาศาสตร์ กิจกรรมสอนเสริมเพิ่มผลสัมฤทธิ์

2)โครงการส่งเสริมคุณลักษณะที่พึงประสงค์ของผู้เรียน เช่น กิจกรรมธนาคารโรงเรียน กิจกรรมส่งเสริมคุณภาพนักเรียน กิจกรรมเยาวชนวัยใสต้านภัยยาเสพติด กิจกรรมส่งเสริมประชาธิปไตย กิจกรรม TO BE NUMBER ONE กิจกรรมเดินทางไกลอยู่ค่ายพักแรม กิจกรรมส่งเสริมวันสำคัญ กิจกรรมกีฬาสี

**3. จุดเด่น จุดที่ควรพัฒนา แผนพัฒนาคุณภาพเพื่อยกระดับให้สูงขึ้น**

| **จุดเด่น** | **จุดที่ควรพัฒนา** |
| --- | --- |
| สถานศึกษามีการวิเคราะห์ผลสัมฤทธิ์ทางการเรียนและได้กำหนดเป็นเป้าหมายทางการเรียนโดยใช้ข้อมูลฐาน 3 ปีย้อนหลังเป็นเป้าหมายคุณภาพนักเรียนให้พัฒนาสูงขึ้น จัดกิจกรรมการเรียนการสอนเน้นการปฏิบัติ เน้นทักษะในการอ่าน การเขียน และการคิดคำนวณ ส่งเสริมผู้เรียนให้พัฒนาเต็มศักยภาพ มีการจัดแหล่งเรียนรู้ภายในได้อย่างเหมาะสม มีสื่อด้านเทคโนโลยีที่ทันสมัย ผู้เรียนมี สุขภาพกาย สุขภาพจิต ดี กล้าแสดงออก และสามารถอยู่ร่วมกับผู้อื่นอย่างมีความสุข | การจัดกิจกรรมที่มุ่งเน้นยกระดับผลสัมฤทธิ์ ยังขาดการปฏิบัติที่ต่อเนื่อง จริงจัง การยกระดับผลสัมฤทธิ์แต่ละกลุ่มสาระประสบผลสำเร็จในระดับหนึ่ง นักเรียนส่วนใหญ่ยังต้องได้รับการพัฒนาต่อไป ผลสัมฤทธิ์ระดับชาติของนักเรียนมีแนวโน้มเปลี่ยนแปลงพัฒนาขึ้นโดยรวม แต่ไม่ผ่านเกณฑ์จึงต้องมุ่งเน้นพัฒนาต่อไปจัดกิจกรรมด้านการอ่าน การเขียน คำนวณให้กับนักเรียนเรียนร่วม เปรียบเทียบความก้าวหน้าและการพัฒนาของนักเรียนเป็นรายบุคคล |

**แผนพัฒนาคุณภาพเพื่อยกระดับให้สูงขึ้น**

 1) พัฒนาให้นักเรียนมีทักษะในการอ่าน การเขียน การสื่อสาร และการคิดคำนวณเป็นไปตามเกณฑ์ที่โรงเรียนกำหนดในแต่ระดับชั้น

2) พัฒนาให้นักเรียนมีความสามารถในการคิดจำแนก แยกแยะ ใคร่ครวญไตร่ตรอง พิจารณาอย่างรอบคอบโดยใช้เหตุผลประกอบการตัดสินใจ มีการอภิปรายแลกเปลี่ยนความคิดเห็น และแก้ปัญหาอย่างมีเหตุผล

3) พัฒนาให้นักเรียนมีความสามารถในการรวบรวมความรู้ได้ทั้งด้วยตนเองและการทำงานเป็นทีม เชื่อมโยงองค์ความรู้ และประสบการณ์มาใช้ในการสร้างสรรค์สิ่งใหม่ ๆ

4) พัฒนาให้นักเรียน มีความสามารถในการใช้เทคโนโลยีสารสนเทศและการสื่อสารเพื่อพัฒนาตนเอง และสังคมในด้านการเรียนรู้ การสื่อสาร การทำงาน อย่างสร้างสรรค์ และมีคุณธรรม

5) พัฒนาให้นักเรียน มีความก้าวหน้าในการเรียนรู้ตามหลักสูตรสถานศึกษาจากพื้นฐานเดิมในด้านความรู้ ความเข้าใจ ทักษะ กระบวนการต่าง ๆ

6) พัฒนาให้นักเรียนมีความก้าวหน้าในผลการทดสอบระดับชาติ มีความรู้ ทักษะพื้นฐานในการจัดการเจตคติที่ดีพร้อมที่จะศึกษาต่อในระดับชั้นที่สูงขึ้น มีพฤติกรรมเป็นผู้ที่มีคุณธรรม จริยธรรม เคารพในกฎกติกา

7) พัฒนาให้นักเรียนมีค่านิยมและจิตสำนึกตามที่สถานศึกษามีความภูมิใจในท้องถิ่น เห็นคุณค่าของความเป็นไทย มีส่วนร่วมในการอนุรักษ์วัฒนธรรมประเพณีไทยรวมทั้งภูมิปัญญาไทย

**มาตรฐานที่ 2 กระบวนการบริหารและการจัดการ**

**1. ระดับคุณภาพ ยอดเยี่ยม**

**2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง**

 2.1 **วิธีการพัฒนา/ผลที่เกิดจากการพัฒนา** เพื่อให้บรรลุตามกระบวนการบริหารและการจัดการคุณภาพของสถานศึกษาในโรงเรียนสลกบาตรวิทยา ได้ดำเนินการวิเคราะห์สภาพปัญหา ผลการจัดการศึกษาที่ผ่านมา โดยใช้ข้อมูลฐานในการกำหนดเป้าหมายวิสัยทัศน์และพันธกิจอย่างชัดเจน

ในดำเนินการพัฒนาวิชาการที่เน้นคุณภาพผู้เรียนรอบด้าน ตามหลักสูตรสถานศึกษาทุกกลุ่มเป้าหมาย เชื่อมโยงกับชีวิตจริง จัดทำแผนพัฒนาคุณภาพจัดการศึกษา ดำเนินงานพัฒนาครูและบุคลากรให้มีความเชี่ยวชาญ ทางด้านวิชาชีพ ตามความต้องการของครูและสถานศึกษา จัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ และจัดระบบเทคโนโลยีสารสนเทศ เพื่อสนับสนุนการบริหารจัดการและการเรียนรู้ที่เหมาะสมกับสภาพของโรงเรียนสลกบาตรวิทยา

 **2.2 ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง**

ประเด็นภาพความสำเร็จด้านกระบวนการบริหารและการจัดการได้แก่ โรงเรียนมีเป้าหมายวิสัยทัศน์ และพันธกิจที่โรงเรียนกำหนดชัดเจน สอดคล้องกับบริบทของโรงเรียน ความต้องการของชุมชน มีระบบการบริหารจัดการคุณภาพอย่างเป็นระบบ วางแผนพัฒนาคุณภาพการจัดการศึกษาโดยนำแผนไปปฏิบัติ ติดตาม ตรวจสอบ ประเมินผล และปรับปรุง พัฒนางานอย่างต่อเนื่อง มีการบริหารอัตรากำลัง ทรัพยากรทางการศึกษา และระบบดูแลช่วยเหลือนักเรียน มีการนิเทศภายใน นำข้อมูลมาใช้ในการพัฒนาบุคลากร และผู้เกี่ยวข้องทุกฝ่ายมีส่วนในการวางแผน ปรับปรุง พัฒนาและร่วมกันรับผิดชอบต่อการจัดการศึกษา มีการบริหารจัดการเกี่ยวกับงานวิชาการ รวมถึงการจัดการเรียนการสอนของกลุ่มเรียนร่วมด้วย มีการส่งเสริมสนับสนุนพัฒนาครูและบุคลากรตรงตามความต้องการและจัดให้มีชุมชนการเรียนรู้ทางวิชาชีพ มาใช้ในการพัฒนางานและการเรียนรู้ของผู้เรียน จัดสภาพแวดล้อมทางกายภาพ ภายในและภายนอกห้องเรียน และสภาพแวดล้อมทางสังคมที่เอื้อต่อการจัดการเรียนรู้ของผู้เรียนที่มีคุณภาพ มีความปลอดภัย จัดระบบเทคโนโลยีสารสนเทศ สนับสนุนการบริหารจัดการ และ การจัดการเรียนรู้ที่เหมาะสมกับสภาพของโรงเรียน พัฒนาบริการด้านเทคโนโลยี สารสนเทศ มีห้องปฏิบัติการคอมพิวเตอร์เพื่อใช้ในการบริหารจัดการและการจัดการเรียนรู้อย่างเหมาะสม

**3. จุดเด่น จุดที่ควรพัฒนา แผนพัฒนาคุณภาพเพื่อยกระดับให้สูงขึ้น**

| **จุดเด่น** | **จุดที่ควรพัฒนา** |
| --- | --- |
| โรงเรียนมีเป้าหมาย วิสัยทัศน์ พันธกิจ ที่กำหนดไว้ชัดเจน สอดคล้องกับบริบทของโรงเรียนตามความต้องการของชุมชน วัตถุประสงค์ของแผนการจัดการศึกษาของชาติ นโยบายของรัฐบาลและต้นสังกัด ทันต่อการเปลี่ยนแปลงของสังคม พัฒนางานวิชาการเน้นคุณภาพผู้เรียนรอบด้าน ตามหลักสูตรสถานศึกษา และส่งเสริมสนับสนุนพัฒนาครูและบุคลากรให้มีความเชี่ยวชาญตรงตามความต้องการ ให้เป็นชุมชนการเรียนรู้ทางวิชาชีพ มาใช้ในการพัฒนางานและการเรียนรู้ของผู้เรียน | โรงเรียนควรจัดให้มีอาคารและห้องปฏิบัติการที่เพียงพอและเหมาะสมต่อการจัดการเรียนรู้มีการนิเทศ ติดตาม ที่ชัดเจน |

**แผนพัฒนาคุณภาพเพื่อยกระดับให้สูงขึ้น**

1. กิจกรรมการบริหารจัดการเกี่ยวกับงานวิชาการ การพัฒนาหลักสูตร
2. กิจกรรมเสริมหลักสูตรที่เน้นคุณภาพผู้เรียนรอบด้าน
3. กิจกรรมจัดการเรียนการสอนนักเรียนเรียนรวม

4) กิจกรรมการพัฒนาครูพัฒนาครูสู่ครูมืออาชีพ

5) กิจรรมการจัดสภาพแวดล้อมให้เป็นแหล่งเรียนรู้

**มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ**

**1. ระดับคุณภาพ ดีเลิศ**

**2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง**

**2.1** **วิธีการพัฒนา/ผลที่เกิดจากการพัฒนา**

โรงเรียนสลกบาตรวิทยาได้ดำเนินการให้ครูมีการพัฒนาตนเองและพัฒนาวิชาชีพครูอย่างต่อเนื่อง ซึ่งครูมีการวิเคราะห์หลักสูตร มาตรฐาน ตัวชี้วัด วิเคราะห์ผู้เรียน ออกแบบหน่วยการเรียนรู้ แล้วจึงจัดทำแผนการจัดการเรียนรู้ที่สามารถนำไปจัดกิจกรรมการเรียนการสอนได้จริง มีกระบวนการจัดการเรียนรู้ที่เน้นผู้เรียนเป็นสำคัญโดยผ่านกระบวนการคิดและปฏิบัติจริง จัดกิจกรรมเสริมหลักสูตรที่สอดคล้องกับความสนใจของผู้เรียนสร้างโอกาสการแลกเปลี่ยนเรียนรู้มีการปฏิสัมพันธ์กันระหว่างครูกับนักเรียนและนักเรียนกับเพื่อนนักเรียนด้วยกันสามารถเรียนรู้รวมกันอย่างมีความสุข โดยมีการกำหนดรูปแบบของแผนการจัดการเรียนรู้ที่สอดคล้อง การน้อมนำศาสตร์พระราชาของ ร.9 /พระบรมราโชบายด้านการศึกษาของ ร. 10/ทักษะการเรียนรู้ในศตวรรษที่ 21 /อาเซียน / การใช้ห้องสมุด / วิถีพุทธ / ICT / STEM / เพศวิถี / คุณลักษณะของโรงเรียนสุจริต / โรงเรียนคุณธรรม มาใช้ในกระบวนการจัดกิจกรรมการเรียนการสอนให้เหมาะสมกับบริบทของแต่ละรายวิชามี การพัฒนาคุณภาพผู้เรียนทั้งด้านวิชาการโดยให้กลุ่มสาระการเรียนรู้ต่างๆ ร่วมกันรับผิดชอบอย่างเช่น กลุ่มสาระการเรียนรู้ภาษาไทย มีบทบาทในเรื่องของการอ่านออกเขียนได้ กลุ่มสาระการเรียนรู้วิทยาศาสตร์และเทศโนโลยี มีบทบาท ในเรื่องของ 5R หลักการกำจัดขยะอย่างยั่งยืน กลุ่มสาระการเรียนรู้สังคมศึกษาและวัฒนธรรม มีบทบาทในเรื่องของศาสนา ศาสตร์พระราชาของ ร.9 (หลักปรัชญาเศรษฐกิจพอเพียง) พระบรมราโชบายด้านการศึกษาของ ร. 10 นอกจากนี้ยังมีการพัฒนาผู้เรียนในด้านคุณลักษณะอันพึงประสงค์ตามที่หลักสูตรกำหนด มีการจัดบรรยากาศที่เอื้อต่อการเรียนรู้ทั้งภายในและภายนอกห้องเรียน มีการจัดทำรายงานการวิจัยในชั้นเรียนภารเรียนละ 1 เรื่อง ปีการศึกษาละ 2 เรื่อง มีการนิเทศการเรียนการสอนทั้งจากภายในและภายนอกเป็นประจำทุกภาคเรียน

* 1. **ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง**

จากการดำเนินงานตามโครงการ / กิจกรรมอย่างหลากหลาย เพื่อให้ครูมีการพัฒนาตนเองให้เป็นบุคคลแห่งการเรียนรู้ มีทักษะในการจัดการเรียนรู้ที่หลากหลายสามารถตอบสนองต่อผู้เรียนที่มีความแตกต่างกันได้อย่างเหมาะสม มีการแจ้งผลการเรียนรู้ / จุดประสงค์การเรียนรู้ให้ผู้เรียนรับทราบอย่างชัดเจน จัดกิจกรรมการเรียนรู้ได้น่าสนใจ มีการประยุกต์เนื้อหาเข้ากับเหตุการณ์ในปัจจุบัน ฝึกระบวนการคิดและปฏิบัติจริง ผู้เรียนสามารถสรุปองค์ความรู้นำเสนอผลงานและสามารถนำไปปรับใช้ใชีวิต ประจำวันได้ ครูมีทักษะในการใช้สื่อเทคโนโลยีสารสนเทศ แหล่งเรียนรู้และนำภูมิปัญญาท้องถิ่นมา บูรณาการในการจัดกิจกรรมการเรียนการสอน มีการวัดและประเมินผลจากสภาพความเป็นจริงด้วยวิธีการที่หลากหลายมีการให้ข้อมูลย้อนกลับแก่ผู้เรียนเพื่อผู้เรียนจะได้นำไปพัฒนาตนเองต่อไป ครูผู้สอนทุกคนทำงานวิจัยในชั้นเรียนและนำผลการวิจัยนั้นไปพัฒนาการเรียนการสอน ส่งผลให้การจัดการเรียนการสอนของครูครอบคลุมทักษะกระบวนการเรียนการสอนอย่างมีประสิทธิภาพ นักเรียนมีความสามารถเฉพาะทางเช่น ความสามารถด้านดนตรีไทย ดนตรีสากล ศิลปะและกีฬาทำให้ผลการประเมินคุณภาพมาตรฐานที่ 3 อยู่ในระดับดีเลิศ

**3. จุดเด่น จุดที่ควรพัฒนา แผนพัฒนาคุณภาพเพื่อยกระดับให้สูงขึ้น**

| **จุดเด่น** | **จุดที่ควรพัฒนา** |
| --- | --- |
|  ครูผู้สอนมีการพัฒนาตนเองให้เป็นบุคคลแห่งการเรียนรู้มีการสอนภาษาจีน มีการจัดกิจกรรมการเรียนการสอนที่เน้นผู้เรียนเป็นสำคัญ ฝึกทักษะกระบวนการคิดวิเคราะห์ การคิดอย่างสร้างสรรค์ ฝึกปฏิบัติ กล้าแสดงออก นำเสนอผลงานสร้างองค์ความรู้ด้วยตนเอง สามารถปรับนำไปใช้ในชีวิตประจำวันได้ นักเรียนสามารถแสวงหาความรู้จากสื่อเทคโนโลยีด้วยตนเองและมีส่วนร่วมในการจัดบรรยากาศสภาพแวดล้อมที่เอื้อต่อการเรียนรู้ มีการทำวิจัยในชั้นเรียนเพื่อหานวัตกรรมสำหรับการแก้ปัญหาและพัฒนาการเรียนรู้ของผู้เรียนพร้อมทั้งได้รับการนิเทศติดตามจากกลุ่มงานวิชาการโรงเรียนอย่างน้อย ภาคเรียนละ 1 ครั้ง |  ครูผู้สอนทุกคนควรมีการจัดกิจกรรมการเรียนการสอนในรูปแบบเชิงรุก(Active learning) และควรจัดกิจกรรมการเรียนการสอนในรูปแบบ STEM ให้ครบทุกกลุ่มสาระการเรียนรู้ ควรส่งเสริมการจัดการเรียนการสอนเพื่อพัฒนาคุณภาพชีวิตที่เป็นมิตรกับสิ่งแวดล้อมและควรพัฒนาในเรื่องของการใช้สื่อนวัตกรรมและเทคโนโลยีใหม่ๆมาช่วยในการจัดกิจกรรมการเรียนการสอน ให้มีการนำภูมิปัญญาท้องถิ่นมาบูรณาการให้เข้ากับกิจกรรมการเรียนการสอนในทุกกลุ่มสาระการเรียนรู้เพื่อให้ผู้เรียนเห็นคุณค่าและความสำคัญของภูมิปัญญาท้องถิ่น มีจิตสำนึกรักและหวงแหนในท้องถิ่นมากยิ่งขึ้น |

**แผนพัฒนาคุณภาพเพื่อยกระดับให้สูงขึ้น**

1. กิจกรรมพัฒนานักศึกษาวิชาทหาร
2. กิจกรรมพัฒนาแผนการจัดการเรียนสู่ครูอาชีพ
3. กิจกรรมพัฒนาห้องแนะแนว
4. กิจกรรมการเรียนรู้สเต็มศึกษา
5. กิจกรรมค่ายสเต็ม
6. กิจกรรมแหล่งเรียนรู้และภูมิปัญญาท้องถิ่น
7. กิจกรรมศึกษาดูงานห้องสมุด
8. กิจกรรมทัศนศึกษา
9. กิจกรรมจัดซื้อคอมพิวเตอร์เพื่อการสืบค้น
10. กิจกรรม Rally Math
11. กิจกรรมพัฒนาการเรียนการสอนคอมพิวเตอร์
12. กิจกรรมพัฒนาการเรียนการกลุ่มสาระภาษาต่างประเทศ
13. กิจกรรมวัดผลประเมินผลการจัดการศึกษา
14. กิจกรรมการจัดการเรียนรู้เด็กพิเศษเรียนร่วม
15. กิจกรรมเปิดโลกวิชาการ
16. กิจกรรมประชุมบุคลากรทางการศึกษา
17. กิจกรรมพัฒนาศักยภาพครูสู่มืออาชีพแบบ PLC

**มาตรฐานการศึกษาของสถานศึกษาโดยรวม**

**1. ระดับคุณภาพ** ดีเลิศ

**2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง**

**2.1** **วิธีการพัฒนา/ผลที่เกิดจากการพัฒนา**

 โรงเรียนสลกบาตรวิทยามีการดำเนินงานกิจกรรมและโครงการที่สอดคล้องกับการพัฒนาคุณภาพผู้เรียนตามมาตรฐานที่ 1 เช่น โครงการบูรณาการ 8 กลุ่มสาระ โครงการปรับพื้นฐานความรู้ทางคณิตศาสตร์และภาษาอังกฤษ โครงการสอนเสริมเพื่อยกระดับผลสัมฤทธิ์ระดับชาติ (O-NET) กิจกรรมการสอนค้นคว้าด้วยตนเอง IS 1-3 กิจกรรม STEMศึกษา กิจกรรมลดเวลาเรียนเพิ่มเวลารู้ กิจกรรมค่ายวิชาการตามสาระการเรียนรู้ต่าง ๆ กิจกรรมส่งเสริมการอ่าน กิจกรรมการสืบค้นข้อมูล เป็นต้น

 โรงเรียนตั้งค่าเป้าหมายในมาตรฐานที่ 1 ระดับคุณภาพดีเลิศ และสามารถทำได้บรรลุตามค่าเป้าหมายที่กำหนดไว้ 10 ประเด็นพิจารณา โดยมีผลลัพธ์เชิงประจักษ์ที่บ่งบอกถึงความสำเร็จซึ่งโรงเรียนพัฒนาคุณภาพผู้เรียนในด้านพัฒนาผลสัมฤทธิ์ทางการเรียนและคุณลักษณะที่พึงประสงค์ทั้งในห้องเรียนและนอกห้องเรียน โดยความร่วมมือของผู้บริหารสถานศึกษา คณะครู ผู้ปกครอง ชุมชน และหน่วยงานต้นสังกัด ส่งผลให้นักเรียนมีความรู้และทักษะอาชีพสอดคล้องกับวิสัยทัศน์ของโรงเรียน มีการจัดทำรายงานผลการดำเนินกิจกรรมและโครงการต่าง ๆ เมื่อสิ้นสุดการดำเนินโครงการ/กิจกรรม มีการสรุปผลรายงานต่อผู้บริหาร และมีประกาศนียบัตรรางวัลต่าง ๆ ที่เป็นเครื่องยืนยันถึงคุณภาพผู้เรียน จากการที่นักเรียนได้เข้าแข่งขันทักษะทางวิชาการและได้รับรางวัลจากการประกวดกิจกรรมต่าง ๆ ทั้งงานเดี่ยวและงานกลุ่ม ในระดับจังหวัด ระดับภาค และระดับประเทศ

 โรงเรียนจัดระบบบริหารการจัดการคุณภาพของโรงเรียนโดยมีเป้าหมายวิสัยทัศน์ และพันธกิจที่โรงเรียนกำหนดไว้อย่างชัดเจน สอดคล้องกับบริบทของโรงเรียน มีระบบบริหารจัดการคุณภาพของโรงเรียนที่ส่งผลต่อคุณภาพตามมาตรฐานการศึกษาของโรงเรียนสามารถดำเนินงานวิชาการที่เน้นคุณภาพผู้เรียนรอบด้านตามหลักสูตรของสถานศึกษา จัดทำแผนพัฒนาคุณภาพการจัดการศึกษา ดำเนินการพัฒนาครูและบุคลากรให้มีความเชี่ยวชาญทางวิชาชีพ จัดสภาพแวดล้อมและสังคมที่เอื้อต่อการจัดการเรียนรู้อย่างมีคุณภาพ และจัดระบบเทคโนโลยีสารสนเทศเพื่อสนับสนุนการบริหารและจัดการเรียนรู้

 ด้านกระบวนการจัดการเรียนการสอนที่เน้นผู้เรียนเป็นสำคัญ โรงเรียนมีการจัดประชุมวางแผนในการพัฒนาหลักสูตรสถานศึกษา จัดโครงการและกิจกรรมการเรียนการสอนที่เน้นผู้เรียนเป็นสำคัญโดยจัดการเรียนรู้ผ่านกระบวนการคิดและปฏิบัติจริงตามมาตรฐานการเรียนรู้ที่สามารถนำไปจัดการเรียนการสอนและให้ผู้เรียนสามารถนำไปประยุกต์ใช้ในชีวิตประจำวัน

 **2.2 ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง**

 เป้าหมายผลสัมฤทธิ์ทางการเรียน โครงการพัฒนาผลสัมฤทธิ์ทางวิชาการของผู้เรียน โครงการส่งเสริมคุณลักษณะที่พึงประสงค์ของผู้เรียน โครงการพัฒนากระบวนการบริหารและจัดการสถานศึกษา

โครงการส่งเสริมกระบวนการจัดการเรียนการสอนที่เน้นผู้เรียนเป็นสำคัญ

**3. จุดเด่น จุดที่ควรพัฒนา แผนพัฒนาคุณภาพเพื่อยกระดับให้สูงขึ้น**

| **จุดเด่น** | **จุดที่ควรพัฒนา** |
| --- | --- |
| 1. สถานศึกษามีการวิเคราะห์ผลสัมฤทธิ์ทางการเรียนและได้กำหนดเป็นเป้าหมายทางการเรียนโดยใช้ข้อมูลฐาน 3 ปีย้อนหลังเป็นเป้าหมายคุณภาพนักเรียนให้พัฒนาสูงขึ้น  2. ผู้เรียนมีความรู้ด้านทักษะอาชีพที่หลากหลาย เช่น งานเกษตร งานช่างฝีมือ ศิลปะการวาดภาพเหมือน ภาพลายเส้น จัดดอกไม้ งานจับจีบผ้า การเล่นดนตรีไทย ดนตรีสากล 3. ผู้เรียนมีคุณลักษณะที่พึงประสงค์ในด้านกีฬา เช่น ฟุตบอล ตะกร้อ กรีฑา ด้านจิตอาสาซึ่งสอดคล้องกับอัตลักษณ์ของโรงเรียนคือ “แต่งกายดี มีจิตอาสา”  4. การกำหนดเป้าหมาย วิสัยทัศน์และพันธกิจที่ชัดเจนตามบริบทของโรงเรียน  5. มีระบบบริหารและการจัดการคุณภาพของสถานศึกษาที่เป็นระบบ มีประสิทธิภาพ 6. มีการพัฒนาวิชาการการจัดระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้อย่างเหมาะสม 7. ครูมีความรู้และความเข้าใจในการพัฒนาหลักสูตรสถานศึกษา 8. ครูมีการวัดผลและประเมินผลการเรียนรู้ด้วยวิธีการที่หลากหลาย 9. ครูมีความมุ่งมั่นตั้งใจ ร่วมมือกันพัฒนาคุณภาพผู้เรียน | 1. ผลการประเมินระดับชาติ2. กิจกรรมที่มุ่งเน้นยกระดับผลสัมฤทธิ์ทางการเรียน3. กิจกรรมด้านการอ่าน การเขียน คำนวณให้กับนักเรียนเรียนร่วม 4. ความสามารถในการคิดวิเคราะห์ ของนักเรียน 5. ความสามารถในการสร้างนวัตกรรมของนักเรียน 6. การพัฒนางานวิชาการที่เน้นคุณภาพผู้เรียนตามความต้องการของผู้ปกครอง ชุมชน 7. การพัฒนาครูและบุคลากรให้มีความเชี่ยวชาญวิชาชีพ 8. การจัดสภาพแวดล้อมทางกายภาพและสังคมที่เอื้อต่อการเรียนรู้อย่างมีคุณภาพ 9. การให้ข้อมูลย้อนกลับแก่ผู้เรียนหลังจากมีการวัดผล ประเมิน หลังจากการทำกิจกรรมต่าง ๆ 10. การนำภูมิปัญญาเข้ามาจัดกิจกรรมการเรียนการสอนยังไม่หลากหลาย 11. การพัฒนาตนเองและการพัฒนาวิชาชีพครูด้านการใช้เทคโนโลยีให้ทั่วถึงและต่อเนื่อง 12. การพัฒนาตนเองและการพัฒนาวิชาชีพครูด้านการอบรมแลกเปลี่ยนเรียนรู้กับหน่วยงานภายนอกที่เกี่ยวข้อง |

**แผนพัฒนาคุณภาพเพื่อยกระดับให้สูงขึ้น**

1. โครงการยกระดับผลการทดสอบการศึกษาขั้นพื้นฐาน (O-NET) ของชั้นมัธยมศึกษาปีที่ 3 และมัธยมศึกษาปีที่ 6
2. กิจกรรมพัฒนาทักษะการคิดวิเคราะห์ คิดอย่างมีวิจารณญาณ อภิปรายแลกเปลี่ยนความคิดเห็นแก้ปัญหาของนักเรียน
3. กิจกรรมจัดทำแผนการพัฒนาครูให้เป็นครูมืออาชีพ
4. กิจกรรมปรับภูมิทัศน์ ปรับปรุงอาคารเรียนและสภาพแวดล้อม
5. กิจกรรมส่งเสริมให้นักเรียนมีความสามารถในการสร้างนวัตกรรม
6. การนำภูมิปัญญาท้องถิ่น ปราชญ์ชาวบ้าน เข้ามาร่วมจัดกิจกรรมการเรียนการสอน
7. ส่งเสริมสนับสนุนให้ครูสร้าง จัดหา ใช้นวัตกรรม และผลิตสื่อการสอนที่เหมาะสมในการจัดการเรียนการสอน สนับสนุนการใช้ ICT ประกอบการสอนและการสืบค้นข้อมูล

**สรุปผลการดำเนินงานมาตรฐานการศึกษา ระดับการศึกษาขั้นพื้นฐาน**

**มาตรฐานที่ 1 คุณภาพของผู้เรียน**

**1.1 ผลสัมฤทธิ์ทางวิชาการของผู้เรียน**

|  |  |  |
| --- | --- | --- |
| **ประเด็นพิจารณา** | **โครงการ/กิจกรรม** | **หลักฐานเชิงประจักษ์/ผลงานโดดเด่น** |
| 1. มีความสามารถในการอ่าน การเขียน การสื่อสาร และการคิดคำนวณ | โครงการพัฒนาผลสัมฤทธิ์ทางวิชาการของผู้เรียน-กิจกรรมพัฒนาการเรียนการสอน 8 กลุ่มสาระ-กิจกรรมส่งเสริมความเนเลิศทางวิชาการ-กิจกรรมเปิดโลกวิชาการ-กิจกรรมค่ายภาษาอังกฤษ-กิจกรรมชุมนุมคณิตศาสตร์ | -ผลการประเมินการอ่าน การเขียนการสื่อสาร และการคิดคำนวณ- แบบบันทึกการอ่าน |
| 2. มีความสามารถในการคิดวิเคราะห์ คิดอย่างมีวิจารณญาณ อภิปรายแลกเปลี่ยน ความคิดเห็น และแก้ปัญหา | โครงการพัฒนาผลสัมฤทธิ์ทางวิชาการของผู้เรียน-กิจกรรมชุมนุมคณิตศาสตร์-กิจกรรมพัฒนาการเรียนการสอน 8 กลุ่มสาระ-กิจกรรมเสริมทักษะคณิตศาสตร์-กิจกรรมสัปดาห์วิทยาศาสตร์ | - สรุปกิจกรรม-แบบฝึกทักษะ- โครงงาน ผลงานนักเรียน |
| 3. มีความสามารถในการสร้างนวัตกรรม | โครงการพัฒนาผลสัมฤทธิ์ทางวิชาการของผู้เรียน-กิจกรรมเปิดโลกวิชาการ-กิจกรรมชุมนุมคณิตศาสตร์-กิจกรรมพัฒนาการเรียนการสอน 8 กลุ่มสาระ-กิจกรรมเสริมทักษะคณิตศาสตร์-กิจกรรมสัปดาห์วิทยาศาสตร์ | ผลงานนักเรียนนวัตกรรมของนักเรียน |
| 4. มีความสามารถในการใช้เทคโนโลยีสารสนเทศและการสื่อสาร | โครงการพัฒนาผลสัมฤทธิ์ทางวิชาการของผู้เรียน-กิจกรรมพัฒนาการเรียนการสอนคอมพิวเตอร์ | -ผลงานนักเรียน |
| **ประเด็นพิจารณา** | **โครงการ/กิจกรรม** | **หลักฐานเชิงประจักษ์/ผลงานโดดเด่น** |
| 5. มีผลสัมฤทธิ์ทางการเรียนตามหลักสูตรสถานศึกษาผลสัมฤทธิ์ทางการเรียนตามหลักสูตรสถานศึกษา | โครงการพัฒนาผลสัมฤทธิ์ทางวิชาการของผู้เรียน-กิจกรรมพัฒนาหลักสูตร-กิจกรรมพัฒนาการเรียนการสอน 8 กลุ่มสาระ-กิจกรรมเสริมทักษะคณิตศาสตร์-กิจกรรมสัปดาห์วิทยาศาสตร์ | -หลักสูตรสถานศึกษา- ผลสัมฤทธิ์ของนักเรียน |
| 6. มีความรู้ ทักษะพื้นฐาน และเจตคติที่ดีต่องานอาชีพ | โครงการพัฒนาผลสัมฤทธิ์ทางวิชาการของผู้เรียน-กิจกรรมพัฒนาการเรียนการสอนเสริมสวย-กิจกรรมลดเวลาเรียนเพิ่มเวลารู้-กิจกรรมพัฒนาการเรียนการสอนงานประดิษฐ์ | -สรุปกิจกรรม-รูปถ่าย-ผลงานนักเรียน |

**1.2 คุณลักษณะที่พึงประสงค์ของผู้เรียน**

|  |  |  |
| --- | --- | --- |
| **ประเด็นพิจารณา** | **โครงการ/กิจกรรม** | **หลักฐานเชิงประจักษ์/ผลงานโดดเด่น** |
| 1. การมีคุณลักษณะและค่านิยมที่ดีตามที่สถานศึกษากำหนด  | โครงการส่งเสริมคุณธรรมจริยธรรมที่พึงประสงค์-กิจกรรมค่ายคุณธรรมนำสู่โรงเรียนสุจริต-กิจกรรมอบรมคุณธรรม จริยธรรมประจำสัปดาห์-กิจกรรม | - บันทึกการทำความดีของนักเรียน- ภาพการเข้าค่ายคุณธรรม |
| 2. ความภูมิใจในท้องถิ่นและความเป็นไทย | โครงการส่งเสริมคุณธรรมจริยธรรมที่พึงประสงค์-กิจกรรมส่งเสริมวันสำคัญ | - สรุปกิจกรรม- ภาพกิจกรรมการร่วมในวันสำคัญต่างๆ |
| **ประเด็นพิจารณา** | **โครงการ/กิจกรรม** | **หลักฐานเชิงประจักษ์/ผลงานโดดเด่น** |
| 3. การยอมรับที่จะอยู่ร่วมกันบนความแตกต่างและหลากหลาย | โครงการพัฒนาผลสัมฤทธิ์ทางวิชาการของผู้เรียน-กิจกรรมทัศนศึกษา-กิจกรรมเปิดโลกวิชาการ-กิจกรรมลดเวลาเรียนเพิ่มเวลารู้-กิจกรรมการพัฒนาแผนการจัดการเรียนรู้สู่ครูอาชีพ | - บันทึกนักเรียนรายบุคคล |
| 4. สุขภาวะทางร่างกาย และจิตสังคม  | โครงการส่งเสริมคุณธรรมจริยธรรมที่พึงประสงค์-กิจกรรมกีฬาสีภายในสถานศึกษา-กิจกรรมส่งเสริมและพัฒนาความเป็นเลิศทางวิชการ-กิจกรรมดนตรีไทย ดนตรีสากล | -สรุปกิจกรรม- แบบบันทึกน้ำหนัก/ส่วนสูงของนักเรียน- แบบบันทึกนักเรียนรายบุคคล- ภาพถ่าย |

**มาตรฐานที่ 2 กระบวนการบริหารและการจัดการ**

|  |  |  |
| --- | --- | --- |
| **ประเด็นพิจารณา** | **โครงการ/กิจกรรม** | **หลักฐานเชิงประจักษ์/ผลงานโดดเด่น** |
| 1. มีเป้าหมายวิสัยทัศน์และ พันธกิจที่สถานศึกษากำหนดชัดเจน | โครงการพัฒนากระบวนการบริหารและการจัดการสถานศึกษา-กิจกรรมพัฒนางานนโยบายและแผนงาน | - แผนพัฒนาคุณภาพการจัดการศึกษา 4 ปี-แผนพัฒนาปฏิบัติราชการประจำปี |
| 2. มีระบบบริหารจัดการคุณภาพของสถานศึกษา  | โครงการพัฒนากระบวนการบริหารและการจัดการสถานศึกษา-กิจกรรมพัฒนางานนโยบายและแผนงาน-กิจกรรมพัฒนางานประกันคุณภาพภายในสถานศึกษา-กิจกรรมพัฒนางานระบบดูแลช่วยเหลือนักเรียน | - แผนพัฒนาคุณภาพการจัดการศึกษา 4 ปี-แผนพัฒนาปฏิบัติราชการประจำปี- ข้อมูลสารสนเทศของโรงเรียน- รายงานประจำปีของสถานศึกษา-สรุปกิจกรรม |
| **ประเด็นพิจารณา** | **โครงการ/กิจกรรม** | **หลักฐานเชิงประจักษ์/ผลงานโดดเด่น** |
| 3. ดำเนินงานพัฒนางานวิชาการที่เน้นคุณภาพผู้เรียนรอบด้านตามหลักสูตรสถานศึกษาและทุกกลุ่มเป้าหมาย | โครงการพัฒนากระบวนการบริหารและการจัดการสถานศึกษา-กิจกรรมพัฒนางานวิชาการ-กิจกรรมพัฒนาหลักสูตรในสถานศึกษา-กิจกรรมส่งเสริมนักเรียนเรียนร่วม | - หลักสูตรสถานศึกษา- สารสนเทศวิชาการ |
| 4. พัฒนาครูและบุคลากรให้มีความเชี่ยวชาญทางวิชาชีพ  | โครงการพัฒนากระบวนการบริหารและการจัดการสถานศึกษา-กิจกรรมส่งเสริมและพัมนาบุคลากร-กิจกรรมพัฒนาศักยภาพครูสู่ครูมืออาชีพแบบ PLC-กิจกรรมยกย่องและส่งเสริมบุคลากร | - บันทึกการไปราชการ- บันทึกการอบรม/ดูงาน- ภาพถ่าย |
| 5. จัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ | โครงการพัฒนากระบวนการบริหารและการจัดการสถานศึกษา-กิจกรรมอนุรักษ์และพัฒนาสิ่งแวดล้อมสถานศึกษา-กิจกรรมติดตั้งระบบไฟส่องสว่าง-กิจกรรมพัฒนาระบบบริการและวัสดุสนับสนุนการปฎิบัติงานอนามัยห้องน้ำครูและนักเรียน-กิจกรรมติดตั้งตาข่ายกั้นนก | - สรุปกิจกรรม-ภาพถ่าย |
| 6. จัดระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้ | โครงการพัฒนากระบวนการบริหารและการจัดการสถานศึกษา-กิจกรรมพัฒนาระบบเครือข่ายเทคโนโลยีสารสนเทศ-กิจกรรมสารสนเทศ-กิจกรรมพัฒนาเว็บไซต์ | -สรุปกิจกรรม |

**มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ**

|  |  |  |
| --- | --- | --- |
| **ประเด็นพิจารณา** | **โครงการ/กิจกรรม** | **หลักฐานเชิงประจักษ์/ผลงานโดดเด่น** |
| 1. จัดการเรียนรู้ผ่านกระบวนการคิดและปฏิบัติจริง และสามารถนำไปประยุกต์ใช้ในชีวิตได้ | โครงการส่งเสริมกระบวนการจัดการเรียนการสอนที่เน้นผู้เรียนเป็นสำคัญ-กิจกรรมพัฒนาการเรียนการสอน 8 กลุ่มสาระ-กิจกรรมบูรณาการสเต็มกับการจัดการเรียนรู้-กิจกรรมพัฒนาแผนการจัดการเรียนรู้สู่ครูมืออาชีพ | -แผนการจัดการเรียนรู้-สรุปกิจกรรม |
| 2.ใช้สื่อเทคโนโลยีสารสนเทศ และ แหล่งเรียนรู้ที่เอื้อต่อการเรียนรู้  | โครงการส่งเสริมกระบวนการจัดการเรียนการสอนที่เน้นผู้เรียนเป็นสำคัญ-กิจกรรมการผลิตสื่อและนวัตกรรมทางการศึกษา-กิจกรรมศึกษาค้นคว้าด้วยตนเอง-กิจกรรมทัศนศึกษา-กิจกรรมห้องสมุดมีชีวิต | - สรุปกิจกรรม- ห้องปฎิบัติการคอมพิวเตอร์- ห้องสมุด |
| 3. มีการบริหารจัดการชั้นเรียนเชิงบวก | โครงการส่งเสริมกระบวนการจัดการเรียนการสอนที่เน้นผู้เรียนเป็นสำคัญ-กิจกรรมพัฒนาแผนการจัดการเรียนรู้สู่ครูอาชีพ | -แผนการจัดการเรียนรู้-ป้ายนิเทศข้อตกลงการใช้ห้อง |
| 4. ตรวจสอบและประเมินผู้เรียนอย่างเป็นระบบและนำผลมาพัฒนาผู้เรียน | โครงการส่งเสริมกระบวนการจัดการเรียนการสอนที่เน้นผู้เรียนเป็นสำคัญ-กิจกรรมวัดผลและประเมินผลการจัดการศึกษา | - แบบประเมินด้านการเรียน- แบบ ป.พ.ต่างๆ- ผลสัมฤทธิ์ทางการเรียน |
| 5. มีการแลกเปลี่ยนเรียนรู้และให้ข้อมูลสะท้อนกลับเพื่อพัฒนาและปรับปรุงการจัดการเรียนรู้ที่เหมาะสมกับสภาพของสถานศึกษา | โครงการส่งเสริมกระบวนการจัดการเรียนการสอนที่เน้นผู้เรียนเป็นสำคัญ-กิจกรรมนิเทศภายใน-กิจกรรมพัฒนาแผนการจัดการเรียนรู้สู่ครูมืออีพ | -สรุปกิจกรรม |